'n Gemeente kan net werklik kerk van Christus wees as die fondament gebed is. Die visie van hierdie bediening is dan ook: Gebed – die lewe van elke aksie in Kerk-in-Suid. Projekte moet in gebed "gemarineer" word.
By die Gebedsbediening word die nodige atmosfeer geskep waar mense onder leiding van die Heilige Gees ontmoetings met die Here sal beleef.
By die Gebedsbediening word 'n verskeidenheid van gebedsbedienings en gebedsgeleenthede vir ons gemeente beplan en georganiseer. Verder organiseer ons lidmate om by gebedsaksies in Kerk-in-Suid, die gemeenskap en op nasionale vlak betrokke te raak. Ons organiseer ook die beskikbaarstelling van gebedstoerusting.